กูปุม

กูปุม (; "หนึ่งแสนภาพศักดิ์สิทธิ์", อักษรโรมัน: Kumbum) เป็นโครงสร้างในศาสนาพุทธแบบทิเบตที่มีการใช้งานเทียบเคียงกับโบสถ์น้อย มีลักษณะเป็นสถูปที่มีหลายชั้นลดหลั่นกันไป

กูปุมที่เป็นที่รู้จักดีที่สุดคือกูปุมแห่งกยังเจ (Gyantse Kumbum) ซึ่งสร้างขึ้นโดยเจ้าชายแห่งกยังเจTibet: A Fascinating Look at the Roof of the World, Its People and Culture, p. 120. (1986). Elizabeth B. Booz. Passport Books. Chicago. ในปี 1427 ซึ่งเป็นปีแกะไฟVitali, Roberto. Early Temples of Central Tibet, p. 133. (1990). Serindia Publications. London. . ประกอบไปด้วยเก้าชั้น มีความสูง  และบนยอดเป็นทองคำ ภายในประกอบด้วยโบสถ์น้อยรวม 77 แห่ง อย่างไรก็ตาม ประติมากรรมภายในกูปุมนี้ได้รับความเสียหายในสมัยการปฏิวัติวัฒนธรรม และการบูรณะในภายหลังใช้เทวรูปจากดินเหนียวมาประดิษฐาน แค่ก็ไม่สามารถกู้คืนความวิจิตรของศิลปกรรมในกูปุมยุคก่อนได้ ส่วนภาพจิตรกรรมฝาผนังภายในซึ่งได้รับอิทธิพลเนวาร์และจีนยังคงสภาพค่อนข้างดีTibet, p. 167. 6th edition. (2005). Bradley Mayhew and Michael Kohn. Lonely Planet. .Dowman, Keith. 1988. The Power-places of Central Tibet: The Pilgrim's Guide. Routledge & Kegan Paul, London and New York. , p. 270 ลักษณะแปลนของกูปุมเป็นสถูปที่แทนมณฑลสามมิติ บนยอดสุดเป็นพระวัชราธร ลักษณะมณฑลของกูปุมทั้งเก้าชั้นเมื่อรวมกันเป็นภาพแทนถึงหนทางสู่การตรัสรู้ของพระพุทธเจ้าไปตามมณฑลตันตระที่มีขนาดค่อย ๆ ย่อลงจนถึงยอดDowman, Keith. 1988. The Power-places of Central Tibet: The Pilgrim's Guide. Routledge & Kegan Paul, London and New York. , p. 270

นอกจากที่กยังเจแล้ว ยังมีกูปุมแห่งโชนัง (Jonang Kumbum) ซึ่งสร้างขึ้นในปี 1333 และจุงรีโวเจกูปุม (Chung Riwoche Kumbum) ที่ปยัลรีโวเจ ซึ่งสร้างขึ้นในปี 1449Vitali, Roberto. Early Temples of Central Tibet, p. 127. (1990) Serindia Publications. London. .Gerner, Manfred Chakzampa Thangtong Gyalpo - Architect, Philosopher and Iron Chain Bridge Builder , p. 15. Thimphu: Center for Bhutan Studies 2007. 

อ้างอิง

แหล่งข้อมูลอื่น
von Schroeder, Ulrich. 2006. Empowered Masters: Tibetan Wall Paintings of Mahasiddhas at Gyantse. (p. 224 pages with 91 colour illustrations). Chicago: Serindia Publications. 
Category:ศาสนาพุทธแบบทิเบต